कनिका ने महज 17 साल की उम्र में अपनी कंपनी बनाने की तैयारी शुरू कर दी थी। 22 साल उम्र में पता चला की उन्हें कैंसर है। लेकिन वह टूटी नही ही और इस से लड़ती रहीं। कनिका की विल पॉवर मजबूत थी, उसने हार नहीं मानी। फैसला किया कि वह ऐसे डॉक्टर से इलाज कराएंगी, जो डर और आत्मविश्वास में फर्क समझता हो, जिसका जज्बा उनकी ही तरह मजबूत हो। कनिका को डॉक्टर की तलाश में पूरा भारत घूमना पड़ा और वह देश के कई स्पेशलिस्ट डॉक्टर्स से मिलीं। आखिर उनकी तलाश काफी जद्दोजहद के बाद पूरी हुई। डॉक्टर और कनिका ने कैंसर को एक चुनौती की तरह लिया। एक साल के इलाज में कनिका को कई कीमोथैरेपी करानी पड़ी। इस तरह वह अपने जज्बे से कैंसर को हराने में कामयाब रहीं। कनिका का कहना है, 'आपका सबसे बड़ा डर मृत्यु है, लेकिन जब आप उस मृत्यु को पास से अनुभव कर लेते हैं तो वह डर आपके अंदर से खत्म हो जाता है। मैंने कैंसर को हराने की ठान ली और इसमें कामयाब भी हुई। इसके बाद मुझे अपने ऊपर पहले से ज्यादा भरोसा हो गया और मेरा आत्मविश्वास काफी बढ़ गया था।'